
	ACTA 


	Expedient núm.: 
	Òrgan col·legiat: 

	JGL/2021/29 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	26 de juliol de 2021 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Judit Gisbert i Ester
	1a tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/28 de la Junta de Govern Local de la sessió duta a terme el dia 19 de juliol de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


AFERS SOCIALS
	Expedient 1433/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00094 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de juny de 2021, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1434/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00205 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent als mesos de juny i juliol de 2021, un ajut de tres-cents euros (300,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1436/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00198 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'agost de 2021, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1435/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00058 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar la llum d’un habitatge corresponent als mesos de gener, abril i maig de 2021, un ajut de trenta-cinc euros amb setanta cèntims (35,70 €), un ajut de vint-i-set euros amb vuit cèntims (27,08 €) i un ajut de vint-i-cinc euros amb cinquanta-tres cèntims (25,53 €), respectivament, a la família mencionada en l'informe emès per l'assistent social de l'Ajuntament i en les condicions que s’especifiquen en l’informe. El total de l'ajut ascendeix a vuitanta-vuit euros amb trenta-un cèntim (88,31 €).


CEMENTIRI
	Expedient 1405/2021. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


	Expedient 1442/2021. Canvi de nom de la concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió del dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


COMUNICACIÓ
	Expedient 2056/2020. Contracte de coproducció radiofònica entre la Xarxa Audiovisual Local, SL i l'Ajuntament de Solsona (Solsona FM)

	Favorable
	Tipus de votació: unanimitat

	Es dóna compte del contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM) i que es transcriu tot seguit:
«Contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM)
Barcelona, 1 de setembre de 2021
Reunits
D’una banda, la Xarxa Audiovisual Local, SL, amb CIF B65908337 i domicili a Barcelona (08028), Travessera de les Corts, núm. 131-159, Recinte Maternitat - Pavelló Cambó, representada pel Sr. Lluís Garriga Paituví, com a Conseller Delegat de la mateixa, segons escriptura de nomenament de càrrec, autoritzada pel Notari de Barcelona, Sr. Lluís Jou i Mirabent, de data 15 de novembre de 2019, amb número de protocol 2637.
De l’altra, l’Ajuntament de Solsona, amb CIF P2525700G i domicili social a Solsona, carrer del Castell, núm. 20, 25280 Solsona, representat pel Sr. David Rodríguez i González, com a alcalde del mateix.
Ambdues parts, es reconeixen mútua i recíprocament la capacitat suficient per a contractar i obligar-se i
Manifesten
I. Que la Xarxa Audiovisual Local, SL (en endavant, XAL) és una societat mercantil limitada de capital íntegrament públic creada per la Diputació de Barcelona, per a la gestió del servei públic de caràcter econòmic de suport i foment de la comunicació audiovisual local; amb aquest objectiu, gestiona La Xarxa, una plataforma única de continguts multimèdia i serveis adreçats als mitjans de comunicació local.
II. Que la XAL és la impulsora de la convocatòria per a la coproducció de magazines territorials per a l’any 2021, amb l’objectiu d’estimular la cooperació i el treball en xarxa entre les ràdios locals adherides a la XAL mitjançant la coproducció i emissió per part de les ràdios de magazines territorials cadascun dels quals comptarà amb la participació d’un mínim de tres emissores i així contribuir a l’oferta de programació en directe de les ràdios amb una oferta àmplia de proximitat.
III. Que l’Ajuntament de Solsona (en endavant, La Productora), que té per objecte entre d'altres, i en virtut dels seus estatuts, la producció radiofònica, i compta amb l’experiència i els mitjans tècnics, materials i humans necessaris per a desenvolupar les activitats pròpies del seu objecte amb la màxima eficiència i qualitat, ha presentat a la XAL un projecte per a la producció d’un programa radiofònic.
IV. Que La Productora és una entitat adherida al Protocol General de Serveis de la XAL i d’acord a l’establert a l’esmentat Protocol General, la XAL actua com a estructura de concertació, cooperació i coordinació de les seves entitats adherides en benefici del mateix sector per tal de garantir-ne la seva viabilitat i singularitat en el territori i col·labora amb elles compartint els objectius i estratègies que permeten optimitzar els recursos disponibles en benefici d’una millor oferta de continguts i serveis; i, en tant que estructura de coordinació, coprodueix o encarrega la producció de programes a les televisions de proximitat o a aquelles productores que presentin propostes d’interès per a la XAL i/o per a les seves entitats adherides.
V. Que els Procediments de Contractació de la XAL estableixen, al seu article 3.2.2, que la contractació audiovisual s’adjudicarà de manera directa quan el contractista sigui una de les entitats adherides al Protocol General de Serveis de la XAL, en tenir, per raó de la seva adhesió a l’esmentat Protocol, la facultat de produir o coproduir programes i continguts, tot cedint els drets d’explotació a la societat.
VI. Que La Productora ha adquirit la totalitat dels drets de propietat intel·lectual, industrial i d’imatge que necessàriament hagi d’aportar per al desenvolupament de la seva activitat professional i el resultat que se’n derivi.
VII. Que és d’interès de la XAL que La Productora realitzi el programa radiofònic que a continuació s’especifica per a la qual cosa les parts formalitzen el present contracte de coproducció, en base a les següents
Clàusules
Primera. Objecte
El present contracte té per objecte regular les condicions de coproducció, cessió, distribució i emissió del programa “La Central” (en endavant, el Programa) amb les següents característiques:
· Títol: “La Central”.
· Sinopsi: Magazine matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc).
· Entitats col·laboradores: Ràdio Sallent, Ràdio Sant Fruitós, Ràdio 010, Solsona FM i Castellet Ràdio.
· Periodicitat: diària, de dilluns a divendres, de 8 a 11 hores.
· Temporada: 2021.
· Període previst d’emissió: del 13/09/2021 al 24/12/2021.
Així mateix, és objecte del present contracte la cessió dels drets de propietat intel·lectual corresponents a la realització del Programa.
Segona. Condicions generals de la producció
1. El Programa es produirà als estudis de Ràdio Sant Fruitós (entitat encarregada de coordinar la realització de les tasques de producció del Programa amb les altres ràdios participants) i s'emetrà en directe per totes les emissores implicades en la producció, d’acord amb el projecte presentat a la XAL.
2. Correspon a La Productora fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del Programa, els quals prestarà amb el seu propi personal i/o col·laboradors els quals duran a terme les tasques assignades sota les directrius de la persona responsable de la direcció/conducció del Programa.
3. Sense perjudici de l’anterior, La Productora, assumirà, mitjançant el seu equip (i en coordinació amb els responsables de l’àrea digital de la XAL), les tasques d’actualització diària i manteniment dels continguts del Programa a Internet (web, bloc, xarxes socials, etc.) que se’n derivin o siguin inherents a la seva producció audiovisual.
4. La Productora s'obliga a mantenir la XAL informada de qualsevol modificació substancial que pugui afectar a la producció del Programa.
Tercera. Autonomia
La relació contractual derivada del present contracte és una relació purament mercantil, per la qual cosa La Productora conserva plenament la seva independència d’actuació i organització.
Tot el personal que executi les prestacions contractades dependrà únicament de La Productora a tots els efectes, no produint-se en cap cas entre la XAL i aquest personal les obligacions pròpies d’una relació laboral, civil, mercantil ni de cap altra mena.
La Productora posarà a disposició de la XAL la documentació acreditativa de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals, a fi de garantir el compliment de les obligacions laborals del personal que presti els seus serveis en la producció del Programa.
Quarta. Vigència
Amb independència de les estipulacions relatives als drets d’explotació, el present contracte serà vigent des de la data del lliurament del primer capítol del Programa fins a l’entrega del darrer dels capítols acordats.
Cinquena. Drets d’explotació
1. La Productora declara i està en disposició d’acreditar que compta amb les autoritzacions i cessions de drets d’autor que corresponguin a tercers, de qualsevol obra preexistent i original (guió, argument, música o de qualsevol tipus) que d’alguna forma s’hagi incorporat al Programa. Igualment, La Productora s’obliga a sol·licitar i obtenir per escrit les autoritzacions i cessions de drets d’autor que corresponguin al personal que li presti els serveis relacionats amb l’objecte d’aquest contracte. En qualsevol cas, es presumirà que La Productora ha adquirit en exclusiva els drets pertinents i amb facultat de cessió a tercers, essent en conseqüència responsable en exclusiva, davant de qualsevol reivindicació o reclamació judicial o extrajudicial que pogués presentar-se per tercers, hagin o no participat directament en la realització de la producció.
Tot l’anterior, per a un àmbit territorial mundial i durant el temps màxim de vigència que la legislació permet per a l’explotació dels drets.
2. Així mateix, i d'acord amb els articles 88 i següents de la Llei de Propietat Intel·lectual, la cessió dels drets d'explotació presumeix l'autorització dels guionistes per a realitzar, en la forma d'emissió de l'obra, les modificacions estrictament exigides pel sistema de programació del mitjà, sense perjudici, en tot cas, dels drets morals reconeguts en l’article 14.4 de l'esmentada llei, que únicament podran ser exercitats sobre la versió definitiva. A aquests efectes, La Productora portarà a terme les accions que resultin oportunes per tal d’evitar i/o perseguir actuacions de tercers en relació als drets de propietat intel·lectual que es derivin del programa i que tinguin relació amb la seva prestació.
3. La XAL podrà requerir l’elevació a escriptura pública dels contractes que recullin les cessions de drets de propietat intel·lectual sobre el Programa i els seus components creatius, a fi de garantir l’efectivitat dels drets d’explotació que li corresponguin d’acord amb l’establert en el present contracte. La XAL assumirà les despeses derivades de l’elevació a escriptura pública.
4. Tot l’anterior, sense perjudici de l’obligació que correspongui assumir a la XAL o les seves entitats adherides en el seu cas, amb les entitats de gestió col·lectiva de drets d’autor.
5. La Productora cedeix a la XAL i aquesta adquireix, en exclusiva i amb facultat de cessió a tercers, durant el màxim temps de protecció establert per la legislació vigent i per a la seva explotació en qualsevol país del món, per qualsevol mitjà o canal de difusió, tots els drets d'explotació (i de forma especial, els de comunicació pública, transformació, reproducció i distribució, inclosos el subtitulat o doblatge a qualsevol idioma) que eventualment li poguessin correspondre sobre el Programa i la totalitat dels seus components creatius.
6. La XAL, com a titular per tant de tots els drets d'explotació sobre el Programa, el podrà promoure i comercialitzar, de forma exclusiva per si mateixa o fent ús de la facultat de cessió a tercers, com consideri més convenient, mitjançant qualsevol tipus de comunicació pública, difusió i/o transmissió (analògica o digital), gratuïta o amb contraprestació, a través de ràdio, satèl·lit o cable, televisió, Internet, xarxes socials, cinema, vídeo, DVD, telefonia mòbil i en qualsevol suport o format, procediment tècnic o sistema d’explotació existent al mercat.
7. L’import total del contracte inclourà expressament, a més de la remuneració pels serveis contractats, tota remuneració que, en concepte de drets d’autor o altres drets de Propietat Intel·lectual, industrial i imatge, correspongui als respectius autors i/o titulars per la seva cessió a la XAL.
Sisena. Contraprestacions econòmiques
1. La Productora percebrà, com a import d’aquest contracte, la quantitat de quatre mil nou-cents euros (4.900,00 €), més l’IVA del 21%, a raó de mil quatre-cents euros (1.400,00 €) mensuals entre els mesos de setembre a novembre, i a raó de set-cents euros (700,00 €) el mes de desembre.
2. Aquest import s’abonarà a partir de l’inici de les emissions dels Programa, prèvia presentació de factura a la XAL, a 30 dies de la data de recepció de la factura sempre i quan aquesta hagi estat presentada abans del dia 10 del mes següent al del servei objecte de contractació. S’estableix el dia 5 com a únic dia de pagament mensual. En la factura es desglossarà l’import corresponent a l’IVA.
3. L’import total del contracte suposa que La Productora assumirà totes les despeses, retribucions i costos de qualsevol tipus que origini la contractació dels mitjans humans, materials i tècnics necessaris per a la realització de la producció, incloent totes les retribucions de drets d’autor i d’imatge, propietat intel·lectual o industrial, de la pròpia productora o del autors/titulars dels drets, amb total responsabilitat de les seves obligacions de caràcter laboral, civil, mercantil i fiscal. La Productora en cap cas podrà, per tant, exigir el pagament de quantitats addicionals per la producció, cessió i lliurament del Programa en les condicions estipulades. Queda exclosa de forma expressa d’aquesta obligació, la remuneració derivada per la comunicació pública del Programa, que serà directament satisfeta per la XAL o, en el seu cas, per les entitats adherides, a les entitats de gestió de drets corresponents i, posteriorment, liquidada per aquestes als seus legítims creditors.
4. La Productora ha declarat i acreditat trobar-se al corrent de pagament de les seves obligacions fiscals i laborals que l’habiliten per a la realització de l’activitat professional objecte del present contracte.
Setena. Cessió
La Productora no podrà cedir els drets i obligacions derivats del present contracte, llevat d’autorització expressa de la XAL. En el cas de que la XAL autoritzi l’esmentada cessió, La Productora serà responsable de fer conèixer al tercer les condicions previstes en aquest document les quals seran vinculants per a les parts.
Vuitena. Publicitat
1. La XAL podrà contractar espais publicitaris per a la seva inclusió en el Programa, dins dels límits legalment establerts, i podrà també celebrar contractes de patrocini per segons el que disposa l’article 24 de la Llei General de Publicitat. A aquests efectes, i d’acord amb les directrius de la XAL, el Programa s’entregarà amb els corresponents talls/blocs per a la inclusió de publicitat.
2. La Productora es compromet a no introduir en el Programa cap tipus de menció o al·lusió publicitària o propagandística, no acceptades expressament per la XAL. En aquest sentit, la XAL podrà requerir l’eliminació –o eliminar directament– aquells continguts del Programa que es puguin considerar publicitat il·lícita d’acord amb la legislació vigent.
3. A requeriment de la XAL, La Productora garanteix l’aparició del personal aportat per la XAL en les campanyes publicitàries o altre tipus de promocions dels continguts i serveis prestats per la XAL. No obstant això, qualsevol forma de promoció que incideixi en els drets al nom i la pròpia imatge de les persones implicades serà tractada de forma respectuosa i de conformitat amb la legislació vigent.
Novena. Imatge corporativa
El Programa serà identificat sempre i a tots els efectes com a programació de La Xarxa, sense perjudici del reconeixement dels drets morals que corresponguin als autors i/o a La Productora. En qualsevol cas, la marca La Xarxa figurarà sempre en qualsevol tipus de promoció i haurà d’aparèixer, de forma única, en tots els micròfons o suports identificatius de qualsevol tipus utilitzats per a la producció del Programa.
Desena. Notificacions
1. Per la producció, realització i coordinació del Programa i tot allò que se’n derivi del mateix, inclòs el correcte lliurament del mateix o la seva comunicació a tercers, les parts designen les següents adreces de correu: La Productora: intervenció1@ajsolsona.cat / direccio@solsonafm.cat i la XAL: tmiedes@laxarxa.cat.
La XAL no serà responsable de totes aquelles comunicacions o trameses de material que no siguin lliurades directament a l’anterior adreça. En conseqüència, correspondrà a La Productora assumir els perjudicis causats, a ella o a la XAL, per les comunicacions o trameses de material que no siguin lliurats directament a l’adreça indicada.
2. Com a domicili de notificacions, correspondència i facturació s’estableixen els que figuren a l’encapçalament d’aquest contracte. En especial seran vàlides les comunicacions realitzades per correu electrònic. A aquests afectes La Productora designa com a adreça per a qualsevol comunicació relacionada amb aquest contracte l’adreça de correu electrònic intervenció1@ajsolsona.cat / direccio@solsonafm.cat i la XAL l’adreça administracio@laxarxa.cat.
Onzena. Resolució del contracte
1. El present contracte s’extingirà, amb caràcter general, per les següents causes:
a) El venciment del termini de vigència establert.
b) El mutu acord d’ambdues parts.
c) La renúncia unilateral i anticipada de qualsevol d’elles, mitjançant comunicació prèvia, per escrit, amb un preavís mínim de quinze dies (15) respecte la data en la que es pretengui la seva finalització.
d) A opció de la part complidora, l’incompliment de qualsevol de les obligacions que legal o contractualment corresponen a l’altra part.
2. Per causa de la naturalesa dels serveis contractats les parts acorden que en el supòsit d) del paràgraf anterior, la part renunciant o incomplidora haurà d’indemnitzar a l’altra amb una quantitat equivalent al 20% de l’import total del contracte.
3. Són causes de resolució unilateral del contracte, per part de la XAL, les següents:
a) La declaració de concurs o insolvència de La Productora en qualsevol altre procediment.
b) La manca d’adequació per part de La Productora respecte de la qualitat tècnica, artística i lingüística del Programa, d’acord amb l’establert en el present contracte.
c) La manca de dotació pressupostària de la XAL que no permeti fer efectiva la despesa derivada del contracte.
d) La pèrdua de La Productora de la condició d'entitat adherida al Protocol General de Serveis de la XAL per qualsevol causa, sense que es generi cap dret d'indemnització a favor seu.
e) L’incompliment de la RÀDIO de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals.
4. La Productora s’obliga a incloure les condicions de suspensió del Programa i resolució del contracte abans estipulades en tots els contractes tècnics i artístics que formalitzi amb tercers per a la producció del Programa. En cas de no fer-ho, i en qualsevol cas, La XAL no serà responsable davant cap reclamació de tercers afectats per l’exercici de les facultats de resolució contemplades.
Dotzena. Protecció de dades de caràcter personal
Responsable del tractament: Xarxa Audiovisual Local, SL
Direcció postal: Travessera de les Corts, núm. 131-159, Recinte Maternitat - Pavelló Cambó, Barcelona (08029) Telèfon: 935 08 06 67
Correu electrònic: serveisjuridics@laxarxa.cat.
Delegat de Protecció de Dades: Servei d’Assessoria Jurídica de la XAL.
Base jurídica del tractament:
Reglament General de Protecció de Dades 2016/679.
RGPD 679/2016: 6.1.b) Tractament necessari per a l'execució d'un contracte en el qual l'interessat és part o per a l'aplicació a petició d'aquest de mesures precontractuals.
Finalitat del tractament: gestionar i tramitar l’execució d’aquest contracte.
Destinataris: no estan previstes cessions de dades.
Conservació de les dades: Durant el temps necessari per complir amb la finalitat per la qual es van recaptar i per determinar les possibles responsabilitats que es poguessin derivar d'aquesta finalitat i del tractament de les dades.
Exercici de drets: Vostè pot exercir els seus drets d'accés, rectificació, supressió, limitació i oposició al tractament de la informació sobre les seves dades personals, comunicant-vos amb l'adreça de correu electrònic: serveisjuridics@laxarxa.cat.
Tretzena. Validesa del contracte
El present contracte constitueix expressió completa i exclusiva del que ha estat acordat entre les parts, i substitueix totes les propostes orals o escrites, i qualsevol altra comunicació existent entre ambdues amb anterioritat a la data actual.
La declaració de nul·litat total o parcial d’alguna de les seves clàusules, que no sigui de naturalesa essencial per a l’existència del mateix, serà tinguda per no posada, sense que això invalidi o afecti de cap forma a la resta de clàusules i pactes, i sense perjudici de la voluntat de les parts d’esmenar les referides clàusules amb l’objecte de preservar els interessos comuns i l’objectiu del contracte.
Catorzena. Legislació i jurisdicció
El present contracte té caràcter mercantil i es regirà principalment pel seu clausulat i les normes mercantils i civils aplicables als de la seva naturalesa.
Per a la resolució de les seves diferències i controvèrsies, les parts renuncien expressament als seus furs, i se sotmeten voluntàriament als jutjats i tribunals de la ciutat de Barcelona.
I, en prova de conformitat, ambdues parts signen el present document en el lloc i la data que figura al principi d’aquest contracte.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contracte esmentat i facultar l’alcalde per a la seva signatura.


CONTRACTACIÓ
	Expedient 1409/2021. Contracte d'arrendament d’un immoble, per a destinar-lo a l'acolliment temporal de persones en situació d'emergència social

	Favorable
	Tipus de votació: unanimitat

	Vist l'informe justificatiu motivant la necessitat d'arrendar un habitatge per a emergències socials emès per Alícia Torrent Guix, tècnica de serveis socials de l'Ajuntament de Solsona a data 23 de juliol de 2021, atès que per diferents circumstàncies s'ha hagut de cobrir vàries urgències per poder oferir un allotjament i garantir així un dret tan bàsic com és dret a l’habitatge, i en aquests moments no es disposa de cap habitatge per a usos socials per a poder atendre una nova necessitat;
Vist que des dels serveis socials bàsics de l'Ajuntament de Solsona s’ha detectat un increment molt important de les demandes relacionades amb la manca d’habitatge i la dificultat per trobar-ne a persones amb situació de vulnerabilitat: famílies amb rendes baixes o sense ingressos, dones víctimes de violència masclista, o famílies que vénen de llançaments judicials;
Vist que existeix un habitatge amb les condicions idònies per a poder-lo destinar a l’acollida temporal de persones en situació d’emergència social, els expedients de les quals han estat dictaminats favorablement per la Mesa d’Emergències de Catalunya, de l’Agència de l’Habitatge de Catalunya; i que tant la propietària com l'Ajuntament estan en disposició de formalitzar el contracte d'arrendament;
Examinada la documentació que l'acompanya i de conformitat amb allò que s'ha fixat en disposició addicional segona punt 9è de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d'Alcaldia 2019/2019, de 7 de juliol, i per unanimitat dels assistents, acorda:
Primer. Aprovar el contracte d'arrendament de l'immoble amb referència cadastral núm. 7402310CG7570S0001UW, per a destinar-lo a l'acolliment temporal de persones en situació d'emergència social d'acord amb els expedients dictaminats favorablement per la Mesa d'Emergències de Catalunya, de l’Agència de l’Habitatge de Catalunya, de la Generalitat de Catalunya, i durant el termini que tardi l’Agència en adjudicar un habitatge a aquestes persones afectades, sempre que l'habitatge disposi de cèdula d'habitabilitat.
La tramitació es durà a terme mitjançant adquisició directa degut a la limitada oferta d'habitatges per a destinar a usos socials i a la urgència que suposa per a l'Ajuntament disposar d'habitatges per a l'acollida temporal de persones en situació d'emergència social.
Segon. Aprovar la despesa de 300,00 € com a renda mensual a favor de la propietària en concepte d'arrendament de l'immoble esmentat, de conformitat amb allò que s'ha fixat en l'Informe d'Intervenció. La renda s'actualitzarà anualment en funció de la variació que experimenti l'IPC.
L'Ajuntament inclourà l'arrendament d'aquest immoble en l'assegurança de responsabilitat civil que té contractada.
Es tracta d'una despesa que ascendeix a 300,00 € mensuals, el que puja d’agost a desembre un total de 1.500,00 € aquest exercici 2021, pel qual existeix consignació pressupostària adequada i suficient en l'estat de despeses del pressupost d'aquest ajuntament de l'exercici 2021, en la partida 2310.22696.
Tercer. El contracte entrarà en vigor a partir de la data de la seva signatura, que es preveu que sigui a data 2 d'agost de 2021 i tindrà una durada d’un any. De conformitat amb l’article 9.1 de la Llei 29/1994, de 24 de novembre, d’arrendaments urbans, arribat el dia de venciment del contracte, aquest es prorrogarà obligatòriament per terminis anuals fins que l’arrendament arribi a una durada mínima de cinc anys, llevat que l’arrendatari manifesti a l’arrendador, amb trenta dies d’antelació com a mínim a la data d’acabament del contracte o de qualsevol de les pròrrogues, la seva voluntat de no renovar-lo. El termini comença a comptar des de la data del contracte o des de la posada de l’immoble a disposició de l’arrendatari si aquesta és posterior. Correspon a l’arrendatari la prova de la data de la posada a disposició.
Quart. Notificar aquest acord a la propietària i citar-la per a la signatura del contracte d'arrendament.


CULTURA
	Expedient 1422/2021. Associació Cultural La Mare – utilització material

	Favorable
	Tipus de votació: unanimitat

	Vista la sol·licitud presentada i subscrita per Joan Solé i Llobet, representant de l'Associació Cultural La Mare, en què, amb motiu de la jornada cultural que es durà a terme el dia 31 de juliol al parc de la Mare de la Font i a la Font de la Mina, demana poder utilitzar tres plafons de fusta de l'ADL SolCar;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1443/2021. Utilització material

	Favorable
	Tipus de votació: unanimitat

	Vista la sol·licitud de demanda de la utilització de 80 cadires de plàstic negres el dia 9 d'octubre, per dur a terme una celebració familiar;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 32,80 €.


DESENVOLUPAMENT LOCAL
	Expedient 1430/2021. 11a edició Promocions i Fora Estocs d'Estiu, del 2 al 8 d'agost de 2021

	Favorable
	Tipus de votació: unanimitat

	Vista la sol·licitud presentada i subscrita per Francesc Ester i Fabrias, representant de l'Associació de Comerciants de Solsona, en què demana el que tot seguit es detalla per poder dur a terme la 11a edició del "Promocions i Fora Estocs d'Estiu", del 2 al 8 d'agost de 2021:
· autorització per col·locar una pancarta de la campanya, a la zona del passeig de Sant Antoni M. Claret o a la sortida del portal del carrer del Castell, del 29 de juliol al 10 d’agost
· autorització per col·locar una pancarta de la campanya, a la zona del revolt del passeig de les Moreres, del 29 de juliol al 10 d’agost
· autoritzar que els establiments associats, que ho desitgin, puguin col·locar una taula davant del seu establiment per tal de poder-hi col·locar els estocs
· autoritzar que es posi la megafonia dels carrers, tota la setmana, de les 10.00 a les 14.00 hores i de les 17.00 a les 20.00 hores (sense solapar-se amb l'activitat el Barri de les lletres i la música)
· autorització per col·locar la bústia de la UBIC al vestíbul de l'Ajuntament, en motiu de la campanya de premis per als clients de les botigues associades, del 2 a l'11 d'agost;
Vist l'informe 391/2021 emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita excepte l’autorització de posar la megafonia dels carrers i es comunica al sol·licitant que l’activitat no ha d’impedir la circulació de qualsevol vehicle d’urgències i no ha de quedar cap carrer ni entrada de cap habitatge obstruïda per les taules.


ESPORTS
	Expedient 1417/2021. Pràctiques per a l'obtenció del títol de monitor/a de lleure

	Favorable
	Tipus de votació: unanimitat

	Vista la sol·licitud de sol·licitud per poder fer 160 hores de pràctiques al complex esportiu municipal aquest estiu 2021 per poder obtenir el títol de monitor de lleure;
Vist que les activitats d'estiu al complex esportiu municipal es duen a terme entre el 28 de juny i el 27 d'agost de 2021, de dilluns a divendres, en horari de matí, de 8.30 a 13.30 hores;
Vist que la sol·licitud presentada és de data 20 de juliol de 2021 i no es disposa del conveni corresponent;
Vist que el període que queda d'estiu, una vegada formalitzat el conveni, no seria suficient per a poder fer les 160 hores de pràctiques necessàries per a l'obtenció del títol de monitor de lleure al complex esportiu municipal;
Vist que l'Ajuntament no pot oferir cap altre centre on es puguin fer aquestes pràctiques;
A proposta del regidor delegat d'Esports,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda estimar parcialment la sol·licitud, prèvia formalització del conveni corresponent amb l'entitat on s'hagi cursat el monitor de lleure i autoritzar la realització de les hores de pràctiques que siguin possibles a les activitats d'estiu que es fan al complex esportiu municipal, de dilluns a divendres, de 8.30 a 13.30 hores, i fins el dia 27 d'agost de 2021. El nombre d'hores de pràctiques que podrà fer dependrà de la data en la que es formalitzi el conveni corresponent, degudament signat per les parts, alumne, entitat promotora del curs i Ajuntament.


GOVERNACIÓ
	Expedient 1419/2021. Col·locació pilones illa sortida d’un garatge 

	Favorable
	Tipus de votació: unanimitat

	Vista la sol·licitud per salvar les dificultats que hi ha per sortir d’un garatge sol·licita que es col·loquin una o dues pilones a l'extrem de l'illa vermella existent situada al costat de la sortida;
Vist l'informe 387/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda allargar l'illa vermella existent i col·locar-hi dues pilones per evitar que els vehicles l'envaeixin.


	Expedient 1429/2021. Actuacions musicals en directe, 31 de juliol i 1 d'agost de 2021

	Favorable
	Tipus de votació: unanimitat

	Vista la sol·licitud d’autorització per oferir dos concerts a la terrassa del bar situat a la plaça de Sant Roc, un el dia 31 de juliol, entre les 19.00 i les 23.00 hores i l'altre el dia 1 d'agost, entre les 13.00 i les 15.00 hores, en funció de la disponibilitat dels músics;
Vist l'informe 390/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització de les actuacions musicals queden condicionades al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent els dies 31 de juliol i 1 d'agost, i del compliment estricte dels horaris fixats i de les possibles incidències que es puguin produir. Es recorda al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts.


	Expedient 1431/2021. Actuacions musicals en directe, dissabtes i diumenges, agost i setembre 2021

	Favorable
	Tipus de votació: unanimitat

	Vista la sol·licitud d’autorització per oferir concerts a un jardí d’un hotel, els dissabtes de les 21.00 a les 24.00 hores i alguns diumenge al migdia dels mesos d'agost i setembre, en funció de la disponibilitat dels músics;
Vist l'informe 392/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l’autorització de les actuacions musicals només és pel mes d'agost i que caldrà presentar la sol·licitud corresponent pel mes de setembre. L'horari permès serà els dissabtes de les 21.00 a les 23.00 hores i els diumenges de les 12.00 a les 14.00 hores i que el permís queda condicionat al fet que el soroll que puguin ocasionar no pot superar els 70 decibels, del compliment estricte dels horaris fixats, de les possibles incidències que es puguin produir i de les queixes veïnals. 


	Expedient 1447/2021. Jornada cultural i gastronòmica La Mare Cultural, 31 de juliol 

	Favorable
	Tipus de votació: unanimitat

	Vista la sol·licitud, en què, amb motiu de la programació cultural i gastronòmica del dia 31 de juliol al parc de la Mare de la Font i a la Font de la Mina, a través de l'Associació La Mare Cultural, demanen la corresponent autorització per dur a terme l'activitat gastronòmica fent ús de la pròpia llicència d'obrador i manipulació de productes alimentaris;
A proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l'autorització queda condicionada a la situació sanitària del moment i a la normativa que hi pugui haver vigent el dia 31 de juliol. 


PERSONAL
	Expedient 1638/2020. Convocatòria C01/2021. 3 places d’agent de Policia Local i constitució d’una borsa de treball

	Favorable
	Tipus de votació: unanimitat

	Vist que la Junta de Govern Local, en la sessió del dia 29 de març de 2021, aprovà les bases de convocatòria per a l'accés, mitjançant concurs oposició lliure de tres places d'agents de Policia Local i constitució d'una borsa de treball;
Vist que les bases específiques que regeixen la convocatòria es varen publicar al BOPL núm. 73 del dia 19 d’abril de 2021, i al DOGC 8389, del dia 19 d’abril de 2021, BOE núm. 100 del dia 27 d'abril de 2021, al taulell d'anuncis i al web de l'Ajuntament de Solsona;
Vist que el Tribunal qualificador de les proves es va reunir el dia 8 de juny de 2021 per la realització de la prova física; el dia 17 de juny de 2021 per realitzar la prova cultural i la prova teòrica; el dia 17 de juny de 2021 per a la prova psicotècnica, el dia 21 de juny de 2021 per a les entrevistes personals, el dia 22 de juny de 2021 per a la valoració de mèrits, i finalment el dia 19 de juliol de 2021 per valorar els resultats de les proves mèdiques i proposar els candidats amb més puntuació;
Vista la proposta de nomenament del Tribunal qualificador de data 19 de juliol de 2021, en relació amb les proves de selecció per a proveir en propietat tres places d'agents de Policia Local de Solsona, que tenen les característiques següents:
Denominació del lloc: agent de Policia Local
Escala: administració especial Sub-escala: serveis especials
Classificació: Policia Local
Categoria: escala bàsica: agent
Grup: C2
Nombre vacants: 3
Sistema de selecció: concurs-oposició.
Vista la documentació acreditativa de les condicions de capacitat i requisits exigits en la Convocatòria aportada pels aspirants proposats, i de conformitat amb el que disposa l'article 82 del Reglament del personal al servei de les entitats locals, aprovat pel Decret 214/1990, de 30 de juliol, i l'article 21.1.h) de la Llei 7/1985, de 2 d'abril, de bases del règim local,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda:
Primer. Proposar a l'Alcaldia el nomenament de funcionaris en pràctiques del cos d'agents de la Policia Local de Solsona, amb les característiques del lloc detallades en la part expositiva.
Segon. Constituir la borsa de treball, també anomenada borsa de reposició, de la policia local de l’Ajuntament de Solsona que està constituïda per uns aspirants i que han aprovat el concurs oposició però que no ha superat la convocatòria per no haver obtingut les tres millors puntuacions.
Tercer. Notificar als aspirants que formaran part de la borsa de treball, també anomenada borsa de reposició, que segons la base onzena que regula la convocatòria, podran ser nomenats funcionaris agents interins d'acord amb el que estableix el Decret 233/2002, de 25 de setembre, pel qual s'aprova el Reglament d'accés, promoció i mobilitat de les policies locals, si es produeix una baixa voluntària o desqualificació en les següents fases del procés selectiu. L'ordre de crida de la borsa de reposició serà per ordre numèric correlatiu de la puntuació obtinguda i, en cada oportunitat que es produeixi la necessitat en un àmbit concret, es cridarà al següent aspirant de la llista confeccionada per cada àmbit.
Quart. Notificar aquesta resolució als aspirants nomenats.
Cinquè. Comunicar aquesta resolució al Registre de Personal d'aquest Ajuntament per al seu coneixement i efectes.


SUBVENCIONS
	Expedient 1400/2021. Subvenció – neteja vies de comunicació municipals afectades per la nevada del dia 9 de gener de 2021

	Favorable
	Tipus de votació: unanimitat

	Al DOGC núm. 8460, de 19 de juliol de 2021, es va publicar la Resolució VPD/2214/2021, de 21 de juliol, de convocatòria de subvencions per a la realització d'actuacions de neteja de vies de comunicació de titularitat municipal afectades per les nevades a les comarques de muntanya i a l'Aran, per a l'any 2021.
Vistes les bases reguladores d'aquestes subvencions aprovades per l'Ordre TES/185/2020, de 23 d'octubre, i publicades al DOGC núm. 8258, de 29 d'octubre de 2020;
Atès que són subvencionables les actuacions corresponents a la temporada hivernal anterior;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda acollir-se a la convocatòria de la Resolució VPD/2214/2021, i sol·licitar una subvenció per les actuacions de neteja de les vies de Solsona de titularitat municipal en motiu de la nevada del dia 9 de gener de 2021.


	Expedient 1425/2021. Subvenció – adquisició de novetats editorials per a la biblioteca Carles Morató

	Favorable
	Tipus de votació: unanimitat

	Al DOGC núm. 8462, de 21 de juliol de 2021, es va publicar la Resolució CLT/2223/2021, de 12 de juliol, per la qual es donava publicitat a l'acord del Consell d'Administració de l'Oficina de Suport a la Iniciativa Cultural per la qual s'aprovava la segona convocatòria en l'àmbit de les biblioteques, per a la concessió de subvencions en espècie, en règim de concurrència no competitiva, per a l'adquisició de novetats editorials en català o occità destinades a les biblioteques del sistema de Lectura Pública de Catalunya per a l'any 2021.
Atès que en aquesta segona convocatòria a l'Ajuntament de Solsona li correspon un ajut de 2.611,00 €;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda acollir-se a la convocatòria de la Resolució CLT/2223/2021 i sol·licitar una subvenció en espècie, per a l'adquisició de novetats editorials per a la biblioteca Carles Morató.


URBANISME
	Expedient 1226/2021. Llicència urbanística – reparar l'arrebossat de la façana d'un edifici

	Favorable
	Tipus de votació: unanimitat

	Vista la sol·licitud de llicència per reparar l'arrebossat de la façana d’un edifici (exp. Mn2021/107);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· L’article 51 del PEPNAS estableix que sols s’admet l’arrebossat de calç i sorra vermella o l’estucat de colors terra.
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· Si per a la realització de les obres finalment és necessari ocupar la via pública amb material o contenidors de runa, caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1230/2021. Llicència urbanística – adequar l'interior d'un local comercial per a comerç al detall d'alimentació

	Favorable
	Tipus de votació: unanimitat

	Vista la sol·licitud de llicència per adequar l'interior d'un local comercial per a comerç al detall d'alimentació (exp. Mn2021/108);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· És d’aplicació l’article 110.g.1 del POUM vigent: Els conductes d’evacuació de fums de cocció o combustió de les activitats tindran una alçada mínima que superarà en 1 metre, l’alçada de les careneres dels edificis existents en un radi de 10 m, i igualarà la de les obertures habitades dels edificis existents en un radi d’entre 10 i 30 m.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· Caldrà disposar en lloc visible la llicència d’obres concedida.
· En cas de preveure una ocupació de la via pública a causa de les obres a executar caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 779/2021. Llicència urbanística – construcció d’un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència per construir un habitatge unifamiliar aïllat (exp. Mj2021/9);
Vist l'informe emès pels Serveis Tècnics Municipals de 21 de juliol de 2021 i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· L’efectivitat de la llicència d’obres queda supeditada a l’agrupació de les dues parcel·les que haurà de justificar-se abans de l’obtenció de la llicència de primera ocupació.
· Abans d’iniciar les obres caldrà aportar:
· Memòria justificativa i compromís d’execució dels condicionants obligatoris de la present llicència.
· Assumeix visat de la direcció de l’execució per part del tècnic.
· Identificació del contractista encarregat de l’execució de l’obra.
· En base a l’article 12. Encerclament del solar, de les ordenances del Pla Parcial Polígon 6’: Les tanques de façana que puguin establir-se podran ésser de material opac fins una alçada màxima de 60 cm i la resta fins 1,80 m amb reixes, gelosies i bardisses.
Les tanques entre veïns tindran una alçada màxima de 1,80 m. i podran ser de material opac per tal de preservar el dret de vistes.
Les tanques proposades no compleixen amb la normativa d’aplicació de les ordenances del Pla Parcial del Sector 6’ que ja es van adjuntar a la notificació de la denegació de la sol·licitud de llicència anterior.
Els plànols del projecte acoten alçades variables des dels 60 als 110 cm al mur massís de les tanques de vials. Aquesta diferència prové de la inclinació del vial, però el planejament fixa una alçada màxima de 60 cm en qualsevol punt.
La tanca translúcida superior pot arribar a una alçada de 1,80 m.
Pel que fa a la tanca a veïns, els plànols de seccions acoten una alçada de 2,00 m o més, quan les ordenances indiquen que l’alçada màxima a veïns ha de ser de 1,80 m.
Cal modificar aquests errors i aportar el plànol de les tanques a vials modificat i un plànol de l’alçat de les tanques a veïns, acotat, abans de l’inici de les obres.
· Dins el sistema de sanejament de l’habitatge, les arquetes de registre-sifòniques es situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Prèviament a l’obtenció de la llicència de primera ocupació caldrà completar totes les obres d’urbanització: en relació als serveis municipals, connexions pel subministrament d’aigua potable i la recollida d’aigües de pluja i residuals. Aquestes obres d’urbanització es concretaran amb els serveis tècnics municipals.
· Cal recollir la placa d'obres de les oficines tècniques municipals previ pagament.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Retornar l’import satisfet de més en concepte de taxes fruit de la reducció del pressupost d’execució material respecte la sol·licitud de llicència anterior. La diferència a retornar és de 194,31 €.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


VARIS
	Expedient 1432/2021. Celebració matrimoni civil – 8 d'octubre de 2021

	Favorable
	Tipus de votació: unanimitat

	Vista la sol·licitud d’autorització per poder dur a terme el seu casament a la sala d'actes de l’Ajuntament de Solsona el dia 8 d'octubre de 2021, a les 13.00 hores, i que el dugui a terme la 1a tinenta d’alcaldia Judit Gisbert,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l’autorització sol·licitada, un cop pagada la taxa corresponent. La taxa per a la utilització de la sala d'actes de l'ajuntament, per celebrar un matrimoni civil de dilluns a divendres, és de 103,00 €.


	Expedient 1440/2021. Celebració matrimoni civil – 3 de setembre de 2021

	Favorable
	Tipus de votació: unanimitat

	Vista la sol·licitud d’autorització per poder dur a terme el seu casament a la sala d'actes de l’Ajuntament de Solsona el dia 3 de setembre de 2021, a les 13.00 hores,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l’autorització sol·licitada, un cop pagada la taxa corresponent. La taxa per a la utilització de la sala d'actes de l'ajuntament, per celebrar un matrimoni civil de dilluns a divendres, és de 103,00 €.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

